**คณะสัตวแพทยศาสตร์ มข. รับมอบเครื่องมือทางการแพทย์จากศิษย์เก่าและสมาคมศิษย์เก่าคณะสัตวแพทยศาสตร์**

 เมื่อคืนวันพฤหัสบดีที่ 21 มีนาคม 2562 ที่ผ่านมา ณ ศาลาพระราชทานปริญญาบัตร(เดิม) มหาวิทยาลัยขอนแก่น ในงาน**“คืนสู่เหย้า ฟ้าหม่นมอดินแดง”** ประจำปี 2562 ศิษย์เก่าและสมาคมศิษย์เก่าคณะสัตวแพทยศาสตร์ ได้มอบเครื่องมือทางการแพทย์ให้กับโรงพยาบาลสัตว์ของคณะ โดยสมาคมศิษย์เก่าคณะสัตวแพทยศาสตร์ นำโดย **น.สพ.ภาสวัฒน์ รุ่งเรือง** นายกสมาคมฯ ได้มอบเครื่อง Infusion Pump จำนวน 10 เครื่องๆละ 15,000 บาท รวมมูลค่า 150,000 บาท และศิษย์เก่ารุ่นที่ 8 ร่วมกับ บริษัท Vet Anymall โดย **น.สพ. ฉัตรวิรุฬ ไพยศิริพงศ์** ได้มอบเครื่องเลเซอร์รักษาแผล จำนวน 1 เครื่อง มูลค่า 75,000 บาท ให้แก่โรงพยาบาลสัตว์ คณะสัตวแพทยศาสตร์ เพื่อใช้ในการเรียนการสอนและการบริการวิชาการต่อไป ทั้งนี้ในช่วงเวลาดังกล่าวสมาคมศิษย์เก่าคณะสัตวแพทยศาสตร์ยังร่วมเป็นเจ้าภาพในการจัดประชุมวิชาการนานาชาติทางสัตวแพทย์ ประจำปี 2562 (KVAC2019) เป็นเงินอีก 100,000 บาท นับเป็นความร่วมมือกันระหว่างคณะและสมาคมศิษย์เก่าฯของคณะ